Účastník ZPC	
Meno, priezvisko, titul:	Denisa Ďuranová, PhDr.	
Úsek:	Úsek pre Štátny vzdelávací program 	
	
Zahraničná pracovná cesta	
Miesto konania – štát, mesto:	Veľká Británia, Cambridge 	
Organizátor:	Európska komisia, Generálne riaditeľstvo pre vzdelávanie a kultúru	
Termín:	23. – 25. 10. 2011	
Účel:	11. rokovanie Poradného výboru Európskej komisie – Európsky indikátor jazykovej kompetencie 	
Rokovací jazyk:	Anglický jazyk 	
	
Rámcový program
23. 10. 2011 cesta Bratislava - Londýn - Cambridge 
24. 10. 2011 1. deň rokovania
25. 10. 2011 2. deň rokovania 
                    cesta Cambridge - Londýn - Bratislava 	
	
Stručný priebeh	
     Rokovania Poradného výboru Európskej komisie - Európsky indikátor jazykovej kompetencie sa zúčastnilo 70 expertov z oblasti piatich cudzích jazykoch (anglický, nemecký, francúzsky, španielsky a taliansky jazyk) a jazykovej politiky. Cieľom rokovania bolo stanoviť normy pre výsledky testovania jazykových kompetencií. Počas rokovania konzorcium zároveň detailne informovalo členov Poradného výboru ohľadom priebehu projektu, uskutočnených aktivitách a nasledovnom harmonograme. 

Stručná informácia o projekte Európsky indikátor jazykovej kompetencie:
     Základným východiskom realizácie projektu bolo zasadnutie Európskej rady v Barcelone v roku 2002. V marci 2002 sa v Barcelone hlavy štátov a predsedovia vlád jednotlivých členských štátov Európskej únie vyjadrili, aby boli uskutočnené „ďalšie kroky na zlepšenie ovládania základných zručností, predovšetkým vyučovaním aspoň dvoch cudzích jazykov...“ Z dôvodu nedostatku údajov o skutočných jazykových zručnostiach obyvateľov EÚ a potreby merania pokroku požadovali „v roku 2003 zavedenie indikátora jazykovej kompetencie.“ 
     Indikátor bude znamenať zásadný metodologický pokrok a sprístupní aktuálne a spoľahlivé údaje tvorcom politiky, učiteľom a tým, ktorí sa učia jazyky. Cieľom je poskytnúť členským štátom EÚ spoľahlivé údaje, na základe ktorých môžu vykonať akékoľvek potrebné zmeny vo svojom prístupe k jazykovému vyučovaniu. 
     Účelom projektu Európsky indikátor jazykovej kompetencie je odmerať celkovú úroveň zručností v cudzích jazykoch v súlade so Spoločným európskym referenčným rámcom pre jazyky.  
	
Odporúčania a závery	
     Výsledky ZPC nie je možné zverejniť, pretože informácie získané na rokovaní sú dôverné. Záverečná správa z prieskumu jazykových kompetencií bude zverejnená na medzinárodnej úrovni Európskou komisiou v júni 2012.
	
Očakávaný prínos	
Participácia na rokovaní a úzka spolupráca s expertmi podmieňuje úspešný priebeh testovania jazykových kompetencií. Svojou účasťou na rokovaniach Slovenská republika zároveň napĺňa kľúčové dokumenty Európskej komisie - Nová rámcová stratégia pre viacjazyčnosť a Akčný plán 2004 - 2006. Participáciou na rokovaniach prispievame k naplneniu cieľa európskej jazykovej politiky, t. j. vytvoriť a spolupracovať na implementácii Európskeho indikátora jazykovej kompetencie.
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 
Výsledky ZPC nie je možné zverejniť, pretože informácie získané na rokovaní sú dôverné. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 02. 11. 2011	
Správu schválil: Ing. Katarína Kalašová, riaditeľka ŠPÚ